Titeturg oli hullumaja, nagu arvata oligi. Vaatamata sellele skoorisin plikale pisikese raha eest  talvejope ja -püksid ning täiesti normaalse raha eest ärakäiva voodriga k/s jope, mütsi ja krae. Tegelikult läksin ostma küll talvekombet, aga nr 98 oli ainus suurus, mis täiesti otsas oli. Miks küll alati on nii, et kõik maailma lapsed on korraga just sama kasvu, kui sinu oma? Aga see selleks. Hirmus naljakas oli vaadata neid riiete pärast kaklevaid vanemaid ja kuulata arutelusid stiilis ei saa ju osta lapsele punaseid pükse ja rohelist jopet, amaigaad, need ei sobi ju kokku! Mille kuradi pärast peavad lapse üleriided kõik udupeenelt ühte tooni olema? No mis siis, kui kindad on sinised, kummikud rohelised ja müts lilla? Kui täishinnaga tooteid ostad, siis klapita ja virise, aga kui riided poolmuidu ära antakse; head soojad, tuult- ja vettpidavad on, siis mis kuradi vahet seal on?